[{"text_idx": "#000005", "text": "Eesti esireket Anett Kontaveit (WTA 14.) alistas Rumeenias Cluj-Napocas peetava WTA 250 kategooria tenniseturniiri finaalis kindlalt 6:2, 6:3 rumeenlanna Simona Halepi (WTA 18.) ja teenis teise turniirivo\u0303idu ja\u0308rjest. U\u0308htlasi kindlustas Kontaveit esimese eestlasena koha WTA finaalturniiril ning esmaspa\u0308eval to\u0303useb ta esimese Eesti tennisistina maailma edetabelis esiku\u0308mnesse."}, {"text_idx": "#000006", "text": "Kontaveit on kolmas naistennisist, kes suutnud sel hooajal kaks ja\u0308rjestikust vo\u0303itu vo\u0303tta, u\u0308htekokku on eestlanna sel hooajal vo\u0303itnud nu\u0308u\u0308d neli WTA turniiri. Sisetingimustes on ta vo\u0303itnud 15 ma\u0308ngu ja\u0308rjest, u\u0308ldse on ta enda viimasest 28 mats\u030cist vo\u0303itnud 26, neist ku\u0308mme ja\u0308rjest."}, {"text_idx": "#000008", "text": "Varasemad kolm omavahelist kohtumist Halepile settigi vo\u0303itmata kaotanud Kontaveit pa\u0308a\u0308stis finaalis avasetis kolmandas geimis murdepalli ja murdis siis hoopis ise Halepi servi, lo\u0303puks vo\u0303itis ta neli geimi ja\u0308rjest, asudes kahe murdega 5:1 juhtima. Seeja\u0308rel kaotas Kontaveit ku\u0308ll enda pallingugeimi, aga murdis siis uuesti ja vo\u0303itis seti 6:2."}, {"text_idx": "#000009", "text": "Teises setis murdis Halep kohe nulliga Kontaveidi servigeimi ja la\u0308ks 2:0 ette, aga Kontaveit vo\u0303itis siis viis geimi ja\u0308rjest ja la\u0308ks 5:2 ette. Halepi servil oli Kontaveidil kolm mats\u030cpalli, aga rumeenlanna suutis ko\u0303ik pa\u0308a\u0308sta. Kontaveiti see verest va\u0308lja ei lo\u0308o\u0308nud ja eestlanna vo\u0303itis enda servigeimi punktigi loovutamata, ja\u0308a\u0308des teises setis peale 6:3."}, {"text_idx": "#000012", "text": "Kontaveit realiseeris 11 murdevo\u0303imalusest viis, Halep suutis kolmest murdepallist a\u0308ra kasutada kaks."}, {"text_idx": "#000014", "text": "Kontaveidil pole ma\u0308ngus mitte u\u0308ksnes turniirivo\u0303it, vaid ka koht WTA finaalturniiril \u2013 praegu on eestlanna esimesena joone all ja ta so\u0303idaks Mehhikos peetavale aastalo\u0303puturniirile varuma\u0308ngijana, kuid turniirivo\u0303it to\u0303staks ta nende kaheksa parema sekka, kes finaalturniiril ma\u0308ngivad. Lisaks to\u0303useks Kontaveit turniirivo\u0303iduga maailma edetabelis esimese Eesti tennisistina esiku\u0308mnesse."}, {"text_idx": "#000016", "text": "Halep ja Kontaveit on mo\u0303lemad senise turniiri la\u0308binud settigi kaotamata. Seejuures Halep, kes teise ringi kohtumises tegi seljale liiga, on nelja ma\u0308nguga kaotanud vaid 12 geimi: avaringis alistas ta 6:1, 6:2 kaasmaalanna Gabriela Ruse (WTA 85.), teises ringis sai 6:4, 6:2 jagu venelanna Varvara Grats\u030cjovast (WTA 81), veerandfinaalis oli 6:1, 6:1 parem kaasmaalanna Jaqueline Cristianist ning poolfinaalis vo\u0303itis 6:0, 6:1 ukrainlanna Marta Kostjukki (WTA 55.)."}, {"text_idx": "#000017", "text": "Kontaveit seevastu on vastastele loovutanud 24 geimi: avaringis alistas ta serblanna Aleksandra Krunici (WTA 140.) 6:3, 7:5, seeja\u0308rel belglanna Alison van Uytvancki (WTA 61.) 6:3, 6:4 ja veerandfinaalis ukrainlanna Anhelina Kalinina (WTA 59.) 6:3, 6:1, poolfinaalis oli Kontaveit 6:3, 6:2 parem Eesti juurtega rootslanna Rebecca Petersonist (WTA 99.)."}, {"text_idx": "#000018", "text": "Ta\u0308navu su\u0308gisel sisetingimustes kaks turniiri \u2013 Ostravas ja Moskvas \u2013 vo\u0303itnud Kontaveit on nu\u0308u\u0308d sees vo\u0303itnud 14 ma\u0308ngu ja\u0308rjest, u\u0308ldse on ta enda viimasest 27 mats\u030cist vo\u0303itnud 25, neist u\u0308heksa ja\u0308rjest. Kontaveidile on see ta\u0308navu juba kuues WTA finaal ja tal on kolm turniirivo\u0303itu, veebruarikuine finaal Melbourne'is ja\u0308eti ajapuudusel ma\u0308ngimata. Suurema osa ta\u0308navusest aastast vigastusega vo\u0303idelnud Halepile on see aga hooaja esimene finaal, seejuures on ta nu\u0308u\u0308d 12. ja\u0308rjestikusel hooajal va\u0308hemalt korra WTA finaali jo\u0303udnud. See on tema karja\u0308a\u0308ri 40. WTA finaal, varasemast on tal kirjas 22 vo\u0303itu ja 17 teist kohta. Kodumaal on rumeenlanna varem kahel korral vo\u0303itnud \u2013 2014. ja 2016. aastal vo\u0303idutses ta Bukarestis liivaturniiril."}, {"text_idx": "#000019", "text": "Kahekordne sla\u0308mmivo\u0303itja Halep ja\u0308ttis maikuus Rooma turniiri sa\u0308a\u0308relihasevigastuse to\u0303ttu pooleli ja pidi seeja\u0308rel ja\u0308rjepanu loobuma nii Prantsusmaa lahtistest, Wimbledonist kui Tokyo olu\u0308mpiast, misto\u0303ttu langes ta ka edetabelis esiku\u0308mnest va\u0308lja. Kolmekuuliselt vo\u0303istluspausilt naasis ta augusti keskel, kuid juba ja\u0308rgmise turniiri Cincinnatis ja\u0308ttis ta vo\u0303istluse reie la\u0308hendajalihase rebendi to\u0303ttu pooleli."}, {"text_idx": "#000020", "text": "25-aastane Kontaveit ja temast viis aastat vanem Halep on varem kohtunud kolmel korral, ko\u0303ik senised mats\u030cid on rumeenlanna vo\u0303itnud kahes setis. 2017. aastal alistas Halep Kontaveidi Miamis 6:3, 6:0 ja Roomas 6.2, 6:4, mulluste Austraalia lahtiste veerandfinaalis olid rumeenlanna vo\u0303idunumbrid 6:1, 6:1."}, {"text_idx": "#000021", "text": "\"Olen olnud a\u0308a\u0308rmiselt keskendunud, vo\u0303tnud ma\u0308ngu korraga ega mo\u0303elnud ette. Arvan, et see on aidanud mul igaks ma\u0308nguks ha\u0308sti keskenduda,\" u\u0308tles Kontaveit pa\u0308rast poolfinaali. \"Fu\u0308u\u0308siliselt pole see lihtne olnud, aga olen na\u0308idanud head tennist ja olen rahul sellega, kuidas olen sel na\u0308dalal ma\u0308nginud. Finaalis on palju ma\u0308ngus ja ma usun, et naudin seda.\""}, {"text_idx": "#000022", "text": "\"Simona on suurepa\u0308rane ma\u0308ngija. Olen talle paar korda ku\u0308ll kaotanud, aga usun, et ma\u0308ngin praegu natuke paremini,\" lisas ta. \"Kindlasti tuleb raske lahing!\""}, {"text_idx": "#000023", "text": "\"Tahtsin va\u0308ga siin finaali jo\u0303uda. See on mu koduturniir ja tunnen end siin alati ha\u0308sti. Olen o\u0303nnelik ja motiveeritud ja ootan va\u0308ga finaali,\" u\u0308tles Halep poolfinaali ja\u0308rel. \"Pu\u0308u\u0308an anda endast parima, olla agressiivne ja nautida. Kogu rahvas toetab mind, kui kodus ma\u0308ngin, seeto\u0303ttu tunnen end va\u0308ljakul tugevana. Olen kahel korral Bukarestis vo\u0303itnud, a\u0308kki nu\u0308u\u0308d la\u0308heb ka kolmas kord o\u0303nneks. Aga kui mitte, on see siiski hea tulemus.\""}, {"text_idx": "#000024", "text": "\"See ei saa olema kerge ma\u0308ng, Anett on va\u0308ga enesekindel ja vo\u0303itnud palju mats\u030ce,\" so\u0303nas Halep Kontaveidi kohta. \"Minu jaoks on see lihtsalt ja\u0308rjekordne ma\u0308ng: tahan keskenduda enda asjadele, nagu alati.\""}, {"text_idx": "#000027", "text": "Kontaveit alistas WTA finaalturniiri avama\u0308ngus maailma kolmanda reketi"}, {"text_idx": "#000031", "text": "Puust ja punaseks: mis on WTA finaalturniir ja kes seal peale Kontaveidi ma\u0308ngivad?"}, {"text_idx": "#000032", "text": "Navratilova: Kontaveit vo\u0303idab WTA finaalturniiri"}, {"text_idx": "#000034", "text": "Kontaveit: arvasin, et finaalturniirile jo\u0303udmine ja\u0308a\u0308b unistuseks"}, {"text_idx": "#000037", "text": "Kontaveit kohtub finaalis kodupubliku ees ma\u0308ngiva Halepiga"}, {"text_idx": "#000040", "text": "Kontaveit jo\u0303udis kindla vo\u0303iduga poolfinaali"}, {"text_idx": "#000043", "text": "Kontaveit: WTA finaalturniirile jo\u0303udmine ta\u0308hendaks mulle palju"}, {"text_idx": "#000046", "text": "Kontaveit vo\u0303idust: olen o\u0303nnelik, et see tuli niimoodi raskelt ja emotsionaalselt"}, {"text_idx": "#000051", "text": "Sinner loovutas poolfinaali teises setis Alcarazile vaid u\u0308he geimi"}, {"text_idx": "#000052", "text": "Va\u0308rske turniirivo\u0303itja Glinka loovutas avaringis vaid u\u0308he geimi"}, {"text_idx": "#000053", "text": "35-aastane prantslane teenis hooaja teise turniirivo\u0303idu"}, {"text_idx": "#000055", "text": "Gauff naasis pa\u0308rast esimest sla\u0308mmivo\u0303itu va\u0308ljakule vo\u0303iduga"}, {"text_idx": "#000058", "text": "Alcaraz sai Pekingis hooaja 60. vo\u0303idu"}, {"text_idx": "#000060", "text": "Kontaveit: mu elu ei lo\u0303ppenud a\u0308ra sellega, et ma tennist enam ei ma\u0308ngi"}, {"text_idx": "#000061", "text": "Kudermetova vo\u0303itis Tokyos karja\u0308a\u0308ri teise tiitli"}, {"text_idx": "#000062", "text": "Glinka sai poolfinaalis veenva vo\u0303idu"}, {"text_idx": "#000068", "text": "Pa\u0308rnu lasi euroma\u0308ngus islandlaste vastu ka\u0308est 12-punktilise edu"}, {"text_idx": "#000070", "text": "Ka\u0308sipalli meistriliigas kohtuvad eelmise hooaja karikafinalistid"}, {"text_idx": "#000071", "text": "ETV spordi lu\u0308hiuudised 3. oktoobril"}, {"text_idx": "#000075", "text": "Kreeka korvpallilegend sai rahvuskoondise peatreeneriks"}, {"text_idx": "#000077", "text": "Eestlased jo\u0303udsid veteranide trekiso\u0303idu MM-il esikuuikusse"}, {"text_idx": "#000081", "text": "Bach loodab, et venelased ja valgevenelased saavad olu\u0308mpial vo\u0303istelda"}, {"text_idx": "#000086", "text": "Eesti on vo\u0303tnud kettagolfis pioneeri rolli"}]